Бор бор болжмор 
С. Буяннэмэх 

Тэр нэгэн өдөр сургуулийн чөлөө тавихад ах дүү хоёр Сэлэнгэ мөрний хөвөөгөөр 
сэлгүүцэн наадаж явсаар нэгэн төгөл модны захад дөрвөлжин хар чулуу байхыг үзэж ах нь хэлэв. 

Дүү минь хоёулаа энд сууж амарья гэхэд дүү нь ахынхаа үгийг дуртайяа зөвшөөрч хоёулаа 
суув. 

Дүү минь чи, түүнийг хараач. Тээр тэнд завин дээр хоёр хүн суугаад, тунгалаг сайхан усны 
дунд, ийш тийш хэлбэлзэн дайвалзан цэнгэлдэн явах нь үнэхээр үнэхээр сайхан бус буюу гэхэд 
ахын үгийг тосож аваад дүү нь ийн хэлэв. 

Үнэхээр сайхан байна. Та бид хоёр төгөл модны дэргэд суугаад уудам дэлхийн саруул 
тунгалгийг харж байгаатай адил байна гэхчлэн ах дүү хоёр ингэж энэ тэрийг ярилцаж суух сацуу 
хоёр бяцхан болжмор нисэн ирж хажуугийн модноо суугаад жийг жийг гэж жиргэж гэнэ. 

Дүү нь тэднийг оч мэт хоёр нүдээ гялалзуулан ширтсэнээ өт мэт хөөрхөн хуруугаараа зааж, 
“Тишш, шш” гэсэн дуу гарган: 

Ахаа ахаа Тэр бяцхан болжморыг хараач гэхэд ах нь сэтгэл баясан дүүгийн зүг харвал хоёр 
бяцхан бялзуухай хошуу холбон жийг жийг гэх нь ах дүү хоёрын тухай үг хэлэлцэж буй мэтийг 
үзээд: 

Дүү нь битгий дуугар. Хоёр бялзуухай бидний тухай хэлэлцэж байгаа бололтой. 

Тэд та бидний адил төрсөн байтал манийг юунд хэлэлцэх билээ? Харин тэдэнтэй наадах 
уу, хоёул? гэж дүүгээ асуухад нь: 

Бяцхан бялзуухай биднийг жигших болно гэж ах нь хариулав. 

Яалаа гэж биднийг жигших вэ? Тэднийг бие бага тул биднийг том хэмээн жигшихгүй юу? 

Бид л мөн бага байхад юунд том гэх билээ гэхэд ах нь дуугарсангүй. 

Дүү нь бяцхан гараа болжморын зүг тосож Нөхөд минь, Нааш ирцгээ, Бидэнтэй тоглооч 
ГЭЖ ХЭЛЭХЭД НЬ: 

Үгүй, бид та нартай тоглохгүй гэж болжмор хариу өчив. 

Юунд бидэнтэй наадахыг үл хүснэ вэ? гэж хүүг асуухад: 

Та нарын бие том, бид өчүүхэн тул үл тэнцэнэ гэж болжмор хариулав. 

Бидний бие бас бяцхан байтал та нар юунд том гэж бодно вэ? Бид бас та нарыг шоглохгүй 
тоглож чадна гэж хүүг хэлэхэд хоёр болжмор ихэд инээлдэн байж, 

Тийм бол чи энэ модны мөчир дээр гарч ирээд наад л даа гэв. 

Бяцхан хүү сайх үгийг сонсоод ихэд баярлаж босон харайгаад гүйж одов. Модонд хүрч, 
чадан ядан мөчирт гарахаар авиран оролдоход хоёр болжмор ихэд инээлдэж гэнэ. Хүү бүр ядаад: 

Нөхөд минь та нар намайг өөрсдөө, аваачин наадахгүй юу? гэж хашхирчээ. Тэгэхэд нь 
бялзуухайнууд: 

Чи яагаад байна вэ? гэхэд 

Миний бие хүнд тул модны мөчир даахгүй байна гэж хүүг хэлэхэд: 

Чиний биеийг том гэж хэлэхэд чи өөрөө итгэхгүй байсан шүү дээ. Одоо том байна уу?, 
бага байна уу? гэж хэлэх үгийг сонсоод ихэд ичжээ. 

Түүнээс хойш бялзуухайтай тоглох гэж мод чулуу өөд авирах нь буруу юм байна гэж 
мэдсэн юм гэнэ билээ. 


